En stor og avlang (hannen opptil 80 millimeter), blank, svart hjortebille, dekkvingene brunrøde til brunsvarte. Hannens kjever er lange, nokså rette, gjerne med én liten tann nær roten og én nær midten, kløvet i spissen. Antennene er nokså tynne, med en smal, seks-leddet vifte. Pronotum er rektangulært, noe bredere enn langt. Hunnen er mye mindre enn hannen, uten påfallende forstørrede kjever, hodet er svært tett og kraftig punktert bortsett fra et felt bak i midten.